ผมพึ่งคบกับแฟนได้ไม่นานเป็นเวลา 6 เดือน แล้วได้ไปเที่ยวกับแฟนเป็นเวลา 4 วัน 3 คืน ตั้งแต่วันที่ 14/10/64 ก็เริ่มมีเพศสัมพันธ์จนถึง 18/10/64 แฟนเริ่มมีประจำเดือนวันที่ 10/10/64 แล้วมีเพศสัมพันธ์กัน ป้องกันทุกอย่างใส่ถุงยาง นับหน้า 7 หลัง 7 และวันที่ 3 ก็ให้แฟนกินยาคุมฉุกเฉินเผื่อถุงยางฉีกขาด ไม่มีการใส่สด ป้องกันอย่างดี แล้ววันที่ 4 ก็มีเพศสัมพันธ์กันเล็กน้อย โดยรวมๆ ก็วันละ 5-6 น้ำ แต่หลังจากที่กลับบ้านมาได้ 2-3 วัน แฟนเริ่มมีอาการคลื่นไส้ เวียนไส้ เจ็บเต้านม อ่อนเพลีย เวียนหัว หน้ามืด แล้วผ่านมา 2 วันก็มีเลือดประจำเดือนออกอยู่ได้ประมาณ 3-4 วัน จนวันนี้แฟนมีอาการคลื่นไส้ มีกลิ่นเหม็นในจมูก เหมือนอาการแพ้ท้อง กำลังซื้อที่ตรวจครรภ์มาตรวจครับ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% จริงๆแล้วไม่มีความจำเป็นต้องใช้ยาคุมฉุกเฉินร่วมไปอีกหากต้องการป้องกันสองชั้น แนะนำการกินยาคุมแบบแผงร่วมไปด้วยต่อเนื่อง จะดีกว่าการกินยาคุมฉุกเฉิน ซึ่งอาจทำให้มีเลือดออกผิดปกติทางช่องคลอด ประจำเดือนมาคลาดเคลื่อนได้จากที่กล่าวมานั้น การมีเลือดประจำเดือนมาแล้วก็แสดงว่าน่าจะไม่ได้ตั้งครรภ์ แต่อย่างไรก็ตาม ถ้าไม่แน่ใจว่าเลือดที่ออกมาเป็นเลือดจากประจำเดือนหรือเลือดจากผลข้างเคียงยา หรือตอนนี้มีการตั้งครรภ์หรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหรือไปยืนยันผลที่รพอีกครั้ง